MICRO เล็งขาย “ไอพีโอ” 235 ล้านหุ้น ปักหมุดเทรด SET ปีนี้
MICRO เล็งขาย “ไอพีโอ” 235 ล้านหุ้น ปักหมุดเทรด SET ปีนี้
18 ส.ค. 2563

คุณวินิตย์ ปิยะเมธาง (แถวหน้าที่ 8 จากขวา) กรรมการผู้จัดการ บริษัท ไมโครลิสซิ่ง จำกัด (มหาชน) หรือ MICRO ผู้ประกอบธุรกิจให้บริการสินเชื่อเช่าซื้อรถบรรทุกมือสอง และสินเชื่อประเภทอื่นที่มีรถบรรทุกมือสองเป็นหลักประกัน
พร้อมด้วย คุณรัชดา เกลียวปฏินนท์  (แถวหน้าที่ 7 จากซ้าย) ผู้ช่วยกรรมการผู้อำนวยการ บริษัท ที่ปรึกษา เอเซีย พลัส จำกัด ในฐานะที่ปรึกษาทางการเงิน ถ่ายภาพเป็นที่ระลึกร่วมกับคณะนักวิเคราะห์หลักทรัพย์ในงาน Analyst Meeting เพื่อนำเสนอข้อมูลบริษัทฯ และกลยุทธ์การเติบโต ตามแผนการเข้าซื้อขายในตลาดหลักทรัพย์แห่งประเทศไทย (SET) ภายในปีนี้
โดยเสนอขายหุ้น IPO จำนวน 235 ล้านหุ้น มูลค่าที่ตราไว้หุ้นละ 1 บาท คิดเป็นสัดส่วนร้อยละ 25.13 ของจำนวนหุ้นที่ออกและเรียกชำระแล้วทั้งหมดภายหลังการเสนอขายหุ้น ในหมวดกลุ่มธุรกิจการเงิน/เงินทุน และหลักทรัพย์ (FIN) โดยมีบริษัทหลักทรัพย์ เอเซีย พลัส จำกัด เป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนในครั้งนี้